

**KLAIPĖDOS MIESTO SAVIVALDYBĖS**

**ADMINISTRACIJA**

|  |  |  |  |  |
| --- | --- | --- | --- | --- |
| Klaipėdos miesto savivaldybės merui  Vytautui Grubliauskui |  | 2018-01-23 | Nr. | TAS-29 |
|  | Į |  | Nr. |  |
|  |  | | | |
| **DĖL 2018 M. SAUSIO 2 D. SAVIVALDYBĖS TARYBOS SPRENDIMO PROJEKTO NR. T1-1 KOREGAVIMO** | | | | |

Informuojame, kad vadovaudamiesi 2018 m. sausio 12 d. Klaipėdos miesto savivaldybės mero pavedimu Nr. M1-3 „Dėl biudžetinių įstaigų darbuotojų darbo užmokesčio fondo“, atsižvelgdami į svarstymo metu išsakytas savivaldybės tarybos komitetų pastabas, taip pat siekdami atitikties teisės aktams, atlikome 2018 m. sausio 2 d. savivaldybės tarybai pateikto svarstyti sprendimo projekto Nr. T1-1 „Dėl Klaipėdos miesto savivaldybės 2018-2020 metų strateginio veiklos plano patvirtinimo“ korekcijas ir teikiame savivaldybės tarybai svarstyti koreguotą dokumentą.

Siekiant įvykdyti aukščiau minėtą Klaipėdos miesto savivaldybės mero pavedimą, siūloma koreguoti Klaipėdos miesto savivaldybės 2018–2020 metų strateginio veiklos plano 3, 7, 8, 10, 11, 12, 13 programas, juose numatant didesnes išlaidas savivaldybės biudžetinių įstaigų darbuotojų darbo užmokesčiui bei sumažinant kitų priemonių finansavimo 2018 m. apimtis 3 programoje (010107 priemonė „Paskolų grąžinimas ir palūkanų mokėjimas“), 7 programoje (010102 priemonė „Švaros ir tvarkos užtikrinimas bendro naudojimo teritorijose“) ir 11 programoje (010301 priemonė „Sporto bazių modernizavimas ir plėtra“).

Atsižvelgus į savivaldybės tarybos komitetų pateiktas pastabas, Savivaldybės administracija siūlo atlikti korekcijas Klaipėdos miesto savivaldybės 2018-2020 metų strateginio veiklos plano 3, 5 ir 6 programose. Savivaldybės tarybos komitetų pateiktų pastabų suvestinė ir Savivaldybės administracijos pasiūlymai dėl įgyvendinimo pridedami prie šio rašto.

Vadovaujantis Lietuvos Respublikos ministrų bei kitų valstybės institucijų vadovų įsakymais bei kitais teisės aktais dėl skiriamų specialiųjų tikslinių dotacijų paskirstymo savivaldybėms siūloma pakoreguoti finansavimo apimtis Klaipėdos miesto savivaldybės 2018-2020 metų strateginio veiklos plano 3, 8, 10, 11, 12, 13 programose.

Siūloma atlikti papildomas korekcijas Klaipėdos miesto savivaldybės 2018-2020 metų strateginio veiklos plano 13 programoje, nes BĮ Klaipėdos miesto visuomenės sveikatos biuras rengiasi teikti paraišką URBACT III programai siekiant gauti finansavimą projektui „Žaidimų paradigma“(kartu su partneriais iš Italijos ir Airijos), o VšĮ „Klaipėdos sveikatos priežiūros centras“ teiks paraišką projektui „Socialinės paramos priemonių teikimas tuberkulioze sergantiems Klaipėdos miesto gyventojams (DOTS kabineto pacientai)“, tikimasi gauti ES finansavimą pagal priemonę Nr. 08.4.2-ESFA-R-615 „Priemonių, gerinančių ambulatorinių sveikatos priežiūros paslaugų prieinamumą tuberkulioze sergantiems asmenims, įgyvendinimas“. Pasikeitus aplinkybėms (gavus Konkurencijos tarybos išaiškinimą), siūloma koreguoti 5 programą keičiant 010104 priemonės pavadinimą į „Projekto "Komunalinių atliekų tvarkymo infrastruktūros plėtra Klaipėdos miesto, Skuodo ir Kretingos rajonų bei Neringos savivaldybėse“ įgyvendinimas“ ir keičiant asignavimų valdytoją.

Taip pat siūloma atlikti korekcijas dėl techninių klaidų atitaisymo:

1) Klaipėdos miesto savivaldybės 2018–2020 metų strateginio veiklos plano Kūno kultūros ir sporto plėtros programos (Nr. 11) priemonėje „Projekto „Klaipėda – Europos sporto miestas“ įgyvendinimas“ pataisytas 2018 m. lėšų projektas, įrašant 31,8 tūkst. Eur (finansavimo šaltinis – apyvartos lėšų likutis SB(L)),

2) Klaipėdos miesto savivaldybės 2018–2020 metų strateginio veiklos plano 1 priede „Investicinių projektų sąrašas“ panaikinta grafa „Atsakingas asmuo“.

Prašome laikyti negaliojančiu 2018 m. sausio 8 d. raštą Nr. TAS-4 „Dėl 2018 m. sausio 2 d. tarybos sprendimo projekto Nr. T1-1 koregavimo“.

Prašome savivaldybės tarybos posėdžio metu pritarti sprendimo projektui su visais aukščiau išvardintais pakeitimais.

PRIDEDAMA:

1. Savivaldybės tarybos komitetų pateiktų pastabų suvestinė, 2 lapai;

2. 2018 m. sausio 12 d. Klaipėdos miesto savivaldybės mero pavedimo Nr. M1-3 „Dėl biudžetinių įstaigų darbuotojų darbo užmokesčio fondo“ kopija, 1 lapas;

3. Savivaldybės valdymo programos (Nr. 03) projektas su lyginamuoju variantu, 8 lapai;

4. Aplinkos apsaugos programos (Nr. 05) projektas su lyginamuoju variantu, 7 lapai;

5. Susisiekimo sistemos priežiūros ir plėtros programos (Nr. 06) projektas su lyginamuoju variantu, 12 lapų;

6. Miesto infrastruktūros objektų priežiūros ir modernizavimo programos (Nr. 07) projektas su lyginamuoju variantu, 13 lapų;

7. Kultūros plėtros programos (Nr. 08) projektas su lyginamuoju variantu, 19 lapų;

8. Ugdymo proceso užtikrinimo programos (Nr. 10) projektas su lyginamuoju variantu, 15 lapų;

9. Kūno kultūros ir sporto plėtros programos (Nr. 11) projektas su lyginamuoju variantu, 10 lapų;

10. Socialinės atskirties mažinimo programos (Nr. 12) projektas su lyginamuoju variantu, 17 lapų;

11. Sveikatos apsaugos programos (Nr. 13) projektas su lyginamuoju variantu, 11 lapų;

12. Strateginio veiklos plano 1 priedo „Investicinių projektų sąrašas“ projektas su lyginamuoju variantu, 10 lapų.

|  |  |
| --- | --- |
| Savivaldybės administracijos direktorius | Saulius Budinas |

Indrė Butenienė, tel. (8 46) 39 61 84, el. p. [indre.buteniene@klaipeda.lt](mailto:indre.buteniene@klaipeda.lt)