**1 priedas**

**Savivaldybės tarybos komitetų pastabų, pateiktų svarstant 2018-01-02 savivaldybės tarybos sprendimo projektą Nr. T1-1 suvestinė**

|  |  |  |  |
| --- | --- | --- | --- |
| **Eil. nr.** | **Pastaba/pasiūlymas** | **Komiteto pavadinimas** | **Savivaldybės administracijos siūlymas** |
| 1. | Koreguoti Susisiekimo sistemos priežiūros ir plėtros programos (Nr. 06) 010101 priemonės Centrinės miesto dalies gatvių tinklo modernizavimas papriemonės Puodžių gatvės rekonstravimas įgyvendinimo laiką, nurodant, kad techninis projektas turi būti parengtas 2019 m. ir atitinkamai suplanuojant lėšų poreikį | Miesto ūkio ir aplinkosaugos | Siūloma koreguoti programą numatant Puodžių gatvės rekonstravimo techninio projekto parengimą 2019 m. (projektavimo pradžia būtų 2018 m., pasiektas rezultatas – parengtas techninis projektas – 2019 m., rekonstrukcijos darbų pradžia – 2020 m.). |
| 2. | Koreguoti *Susisiekimo sistemos priežiūros ir plėtros programos (Nr. 06)* 010101 priemonės *Centrinės miesto dalies gatvių tinklo modernizavimas* papriemonės *Tomo ir Pylimo gatvių rekonstravimas* įgyvendinimo laiką, nurodant, kad Tomo g. techninis projektas turi būti parengtas ir gatvė rekonstruota 2019 m. ir atitinkamai suplanuojant lėšų poreikį | Miesto ūkio ir aplinkosaugos | Siūloma nekoreguoti programos, nes Tomo gatvės atskyrimas nuo Pylimo gatvės ir projektavimas atskirai nebūtų ekonomiškai pagrįstas veiksmas – gatvei projektuoti vis tiek reikėtų praeiti sudėtingas derinimo procedūras, atlikti archeologinius tyrimus, nes ji yra paveldo teritorijoje. Nesutvarkius abiejų gatvių (Tomo ir Pylimo g.) kartu, nebūtų juntamas efektas. |
| 3. | Koreguoti *Susisiekimo sistemos priežiūros ir plėtros programos (Nr. 06)* 010101 priemonės *Centrinės miesto dalies gatvių tinklo modernizavimas* Įtraukiant naują papriemonę „Automobilių stovėjimo aikštelės įrengimas šalia Naujojo uosto g. ir S. Daukanto g. sankryžos“ | Miesto ūkio ir aplinkosaugos | Siūloma nekoreguoti programos. Sklypuose, kuriuos nurodė komiteto nariai – Naujojo uosto 15B ir Naujojo uosto 15 C šiuo metu negalima projektuoti aikštelės, nes sklypas Naujojo uosto 15B yra komercinės paskirties (norint įrengti automobilių stovėjimo aikštelę, sklypas turi būti infrastruktūros paskirties), o sklypas Naujojo uosto 15C yra infrastruktūros paskirties, tačiau yra iki 2027 m. išnuomotas per aukcioną. |
| 4. | Koreguoti Kultūros plėtros programos (Nr. 08) 010106 priemonės Stipendijų mokėjimas kultūros ir meno kūrėjams, mentoriams, rezidentams rodiklį numatant 2018 m. mokėti ne 21, o 7 stipendijas, atitinkamai mažinti lėšų poreikį šiai priemonei įgyvendinti. Atitinkamai padidinti Kūno kultūros ir sporto plėtros programos (Nr.11) 010402 priemonei Individualių sporto šakų sportininkų pasirengimas dalyvauti atrankos varžybose dėl patekimo į nacionalines rinktines 2018 m. suplanuotą lėšų poreikį, numatant padidinti stipendijų dydžius. | Miesto ūkio ir aplinkosaugos | Siūloma nekoreguoti programų. Dalis stipendijų kultūros ir meno kūrėjams jau yra paskirstytos anksčiau, taip pat paskelbus konkursą, jau yra surinktos paraiškos 2018 m. Dėl Kūno kultūros ir sporto plėtros programoje numatytos priemonės - 2018 m. bus rengiami ir teikiami savivaldybės tarybai svarstyti dokumentai dėl sportininkų stipendijų skyrimo tvarkos keitimo bei stipendijų didinimo. |
| 5. | Koreguoti *Ugdymo proceso užtikrinimo programą (Nr. 10)* į ją įtraukiant priemonę „*Tautinių kostiumų įsigijimas ikimokyklinio ugdymo įstaigoms“* | Miesto ūkio ir aplinkosaugos | Siūloma nekoreguoti programos. Ugdymo įstaigos gali įsigyti reikiamą aprangą iš 2 proc. paramos lėšų. Be to, siūlyme nebuvo pateikta informacijos apie tautinių kostiumų kiekį ir įsigijimo kaštus. |
| 6. | Savivaldybės tarybos protokolo įrašu rekomenduoti biudžetinių įstaigų vadovams skirtas padidintas lėšas biudžetinių įstaigų darbo užmokesčio fondui, naudoti pastoviosios atlyginimo dalies didinimui. | Miesto ūkio ir aplinkosaugos | Vadovaujantis 2018 m. sausio 12 d. Klaipėdos miesto savivaldybės mero pavedimu Nr. M1-3 „Dėl biudžetinių įstaigų darbuotojų darbo užmokesčio fondo“, sprendimo projektas koreguotas numatant didesnes išlaidas biudžetinių įstaigų darbuotojų darbo užmokesčiui (numatytos papildomai 8 proc. didesnės išlaidos, siekiant užtikrinti tarnybinių atlyginimų pastoviosios dalies padidinimą, 7 proc. didesnės išlaidos biudžetinių įstaigų darbuotojų darbo užmokesčiui (kintamajai daliai) buvo įskaičiuotos į programas pirminiame strateginio veiklos plano projekte) . Biudžetinių įstaigų vadovams rekomenduojama atitinkamai 8 proc. didinti darbuotojų tarnybinių atlyginimų pastoviąsias dalis. |
| 7. | Koreguoti Savivaldybės valdymo programą (Nr. 03) išbraukiant 010101 priemonės *Savivaldybės administracijos veiklos užtikrinimas* produkto vertinimo kriterijų *Parengta seniūnijų steigimo poreikio galimybių studija, vnt.* ir siūlyti seniūnijų steigimo poreikį nagrinėti įgyvendinant 010301 priemonę „Savivaldybės administracijos organizacinės struktūros tobulinimas“ | Finansų ir ekonomikos | Siūloma koreguoti programą. |
| 8. | Koreguoti *Aplinkos apsaugos programos (Nr.05)* priemonės 010303 *Dviračių ir pėsčiųjų takų plėtra* papriemonės *Pėsčiųjų ir dviračių tilto tarp Tauralaukio ir Žolynų kvartalo įrengimas (su galimybe restauruoti Klaipėdos geležinkelio stoties demontuotą pėsčiųjų tiltą (unikalus kodas Kultūros vertybių registre Nr. 32423))* pavadinimą į *Dviračių ir pėsčiųjų takų plėtra* papriemonės *Pėsčiųjų ir dviračių tilto tarp Tauralaukio ir Žolynų kvartalo įrengimas* | Finansų ir ekonomikos | Siūloma koreguoti programą. |
| 9. | Rekomenduoti pavesti Savivaldybės administracijos direktoriui antroje metų pusėje pateikti informaciją (pagal įstaigų grupes) apie vidutinį darbuotojų darbo užmokestį pagal pareigybių lygius, grupes | Finansų ir ekonomikos | Pritarti siūlymui |
| 10. | Siūlyti įtraukti papildomą priemonę į *Ugdymo proceso užtikrinimo programą (Nr. 10),* susijusią su išmaniųjų klasių įrengimu bendrojo lavinimo mokyklose | Sveikatos ir socialinių reikalų | Ši pastaba yra susijusi su Kultūros, švietimo ir sporto komiteto pateikta pastaba „Prašyti savivaldybės administracijos parengti „Ikimokyklinių ir bendrojo ugdymo mokyklų mokymo įrangos modernizavimas, diegiant išmanius IT sprendimus“ programą ir pristatyti Kolegijos posėdyje“, siūloma išmaniųjų klasių įrengimą integruoti į numatytą rengti programą. |
| 11. | Pritarti siūlymui - kai bus perskirstomos sutaupytos Socialinės atskirties mažinimo programos lėšos - svarstyti galimybę peržiūrėti socialinių įstaigų darbuotojų atlyginimus | Sveikatos ir socialinių reikalų | Siūloma atsižvelgiant į Finansų ir ekonomikos komiteto pasiūlymą (šios lentelės 9 p.) atlikti visų sektorių biudžetinių įstaigų darbuotojų darbo užmokesčio analizę ir tada pateikti motyvuotus siūlymus dėl socialinių darbuotojų ir kitų sektorių darbuotojų darbo užmokesčio didinimo |
| 12. | Prašyti savivaldybės administracijos parengti „Ikimokyklinių ir bendrojo ugdymo mokyklų mokymo įrangos modernizavimas, diegiant išmanius IT sprendimus“ programą ir pristatyti Kolegijos posėdyje. | Kultūros, švietimo ir sporto | Pritarti siūlymui. |
| 13. | Kreiptis į savivaldybės administraciją dėl biudžetinių įstaigų darbuotojų darbo užmokesčio didinimo iki 15 procentų. | Kultūros, švietimo ir sporto | Vadovaujantis 2018 m. sausio 12 d. Klaipėdos miesto savivaldybės mero pavedimu Nr. M1-3 „Dėl biudžetinių įstaigų darbuotojų darbo užmokesčio fondo“, sprendimo projektas koreguotas numatant didesnes išlaidas biudžetinių įstaigų darbuotojų darbo užmokesčiui (numatytos papildomai 8 proc. didesnės išlaidos, siekiant užtikrinti tarnybinių atlyginimų pastoviosios dalies padidinimą, 7 proc. didesnės išlaidos biudžetinių įstaigų darbuotojų darbo užmokesčiui (kintamajai daliai) buvo įskaičiuotos į programas pirminiame strateginio veiklos plano projekte) . Biudžetinių įstaigų vadovams rekomenduojama atitinkamai 8 proc. didinti darbuotojų tarnybinių atlyginimų pastoviąsias dalis. |
| 14. | Pritarti didinti 2018 m. biudžetinių įstaigų darbuotojų, kurių pareigybės išlaikomos iš savivaldybės biudžeto savarankiškoms funkcijoms vykdyti skirtų lėšų, darbo užmokesčio fondą 15 procentų ir rekomenduoti biudžetinių įstaigų vadovams atitinkamai 8 proc. didinti darbuotojų tarnybinių atlyginimų pastoviąsias dalis | Miesto plėtros ir strateginio planavimo | Vadovaujantis 2018 m. sausio 12 d. Klaipėdos miesto savivaldybės mero pavedimu Nr. M1-3 „Dėl biudžetinių įstaigų darbuotojų darbo užmokesčio fondo“, sprendimo projektas koreguotas numatant didesnes išlaidas biudžetinių įstaigų darbuotojų darbo užmokesčiui (numatytos papildomai 8 proc. didesnės išlaidos, siekiant užtikrinti tarnybinių atlyginimų pastoviosios dalies padidinimą, 7 proc. didesnės išlaidos biudžetinių įstaigų darbuotojų darbo užmokesčiui (kintamajai daliai) buvo įskaičiuotos į programas pirminiame strateginio veiklos plano projekte) . Biudžetinių įstaigų vadovams rekomenduojama atitinkamai 8 proc. didinti darbuotojų tarnybinių atlyginimų pastoviąsias dalis. |